Sidi Bel Abes
<s>Sidi Bel Abes (arapski: سيدي بلعباس) je 8 po veličini grad sa svojih 210,146 stanovnika na sjeverozapadu Alžira u Pokrajini Sidi Bel Abes u kojoj je i administrativni centar.</s>

<s>Geografske karakteristike</s>

<s>Sidi Bel Abes leži u planinama Masiva Tel Atlas u kotlini Vadi Mekerra, na nadmorskoj visini od 470 metara.</s>

<s>On je raskršće važnih puteva jer leži u sredini između važnih gradova, od Orana je udaljen 80 km južno, a od Tlemcena 90 km.</s>

<s>Historija</s>

<s>Prije dolaska Francuza na tom lokalitetu postojalo je malo arapsko selo nedaleko od važnog prijevoja sa turbetom marabuta (sveca) Bel Abassa po kom je dobio ime.</s><s>Kao grad je formalno osnovan - 1843. za Francuske kolonijalne uprave i to kao odmaralište za francuske vojnike.</s><s>Od 1849. počinje njegova nagla urbanizacija doseljenjem velikog broja francuskih kolonista kao planskog naselja za poljoprivrednike.</s><s>Francuski kolonisti su krajem 19. vijeka podigli velik broj vinograda, po kojima je bio čuven.</s>

<s>Sidi Bel Abbès je svakako najpoznatiji po tom što je bio sjedište Legije stranaca, u čijim se kasarnama nekada nalazio muzej Legije.</s><s>Kad je Alžir dobio nezavisnost 1962., sve francuske trupe i legionari su otišli iz grada, a Muzej legije je preseljen u Aubagne u Francuskoj.</s>

<s>Stari bedemi utvrde srušeni su tridesetih godina prošlog vijeka, a na njihovom terenu su podignuti široki bulevari i trgovi.</s><s>Za razvoj grada bio je značajan gradonačelnik René Justrabo, francuski komunist izabran 1948. koji se prihvatio posla da ispravi sve kolonijalne nepravde i podigao puno vrijednih objekata u arapskom dijelu grada.</s><s>Smjenjen je 1953. od specijalne komisije iz Orana.</s>

<s>Krajem 1950-ih planine oko grada bile su centar gerilske borbe FLN-a.</s>

<s>Od 2017. grad ima i tramvaj sa 22 stanice i prugom dugom 14. 5 kma.</s>

<s>Sidi Bel Abes je poznat po teatru SBA  i po botaničkom vrtu sa malim zoološkim vrtom.</s>

<s>Privreda</s>

<s>U nekad močvarnoj okolici, danas se uzgajaju žitarice i grožđe.</s><s>Okolica je poznata i po stočarstvu (farme krava muzara).</s>

<s>Grad ima dvije velike tvornice, jednu poljoprivrednih mašina i alata i drugu koja proizvodi televizore, elektroničke komponente i solarne panele.</s>

<s>Izvori</s>

<s>Vanjske veze</s>

<s>Sidi Bel-Abbès</s>

<s>Gradovi u Alžiru</s>

